Bila Hati Berbicara

Bila Hati Berbicara ialah sebuah siri drama televisyen Malaysia 2015 dibintangi oleh Atikah Suhaime, Syafiq Kyle dan Hafreez Adam. Diadaptasi dari novel 2008 bertajuk sama karya Antasya Balqis, drama ini memulakan tayangan perdana di slot Akasia TV3 dari 28 Mac 2015 hingga 22 Mei 2015 menggantikan Maaf Jika Aku Tak Sempurna.Buidey (27 Oktober 2014). Sinopsis Drama Bersiri BILA HATI BERBICARA Sensasi Selebriti. Dicapai pada 10 Julai 2015.Penangan Bila Hati Berbicara Perak Today. 27 Oktober 2014. Dicapai pada 1 November 2014.

Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Mengisahkan tentang percintaan antara dua insan yang berasal dari latar belakang yang berbeza. Emir Qasya (Syafiq Kyle) seorang pemaju hartanah yang berjaya dan amat mementingkan darjat dan keturunan manakala Tania Katsura (Atikah Suhaime) pula seorang gadis biasa yang tinggal di kawasan setinggan dan sentiasa berkerja keras untuk mengejar cita-citanya.

Apabila syarikat Emir ingin membeli kawasan setinggan tempat Tania tinggal untuk dimajukan, dia mendapat tentangan hebat daripada penduduk-penduduk di situ yang diketuai oleh Tania. Demi mengambil hati Tania supaya dapat memujuk penduduk-penduduk itu menjual tanah kepada syarikatnya, Emir telah menawarkan kerja kepada Tania.

Selepas mengenali hati budi Tania, Emir mengakui bahawa Tania ialah seorang gadis yang amat istimewa. Namun, Emir menafikan dirinya telah jatuh cinta pada Tania kerana dia merasakan Tania tidak sesuai untuk menjadi isterinya kerana perbezaan darjat.

Emir memperkenalkan Tania kepada sahahat baik yang juga pembantunya, Badri Fathul (Hafreez Adam). Badri tertarik dengan perwatakan Tania dan ini telah menyebabkan Emir rasa cemburu. Akhirnya, Emir telah memerangkap Tania supaya berkahwin dengan dia selepas tercabar dengan Badri yang juga mahu menawan hati Tania.

Sesuatu telah terjadi dalam perkahwinan mereka kerana fitnah dan dendam Taufik (Azwan Kombos) terhadap Tania Katsura. Taufik berdendam kerana tidak dapat memiliki Tania. Bekas teman wanita Emir, Babe (Raja Ilya) juga berpakat dengan Taufik untuk merosakkan hubungan Emir dan Tania. Apakah yang akan terjadi kepada Emir dan Tania? Adakah kasih sayang dapat menyatukan cinta Emir kepada Tania?

 Pelakon 

Pelakon utama
 Syafiq Kyle sebagai Emir Qasha
 Atikah Suhaime sebagai Tania Katsura
 Hafreez Adam sebagai Badri Fathul

Pelakon pembantu
 Raja Ilya sebagai Babe
 Azwan Kombos sebagai Taufiq
 Idzham Ismail sebagai Zaidi
 Hanna Aqeela sebagai Nadia
 Lia Natalia sebagai Mashitah
 Emelie Hanif sebagai Sapura
 Marissa Yasmin sebagai Zahida
 Erick Phua sebagai Ray Yuen
 Kismah Johar sebagai Wan
 Fadilah Mansor sebagai Mak Tipah
 Alex Yanz sebagai Sabri
 Kenji Sawahi sebagai Yap

 Runut bunyi 

 "Hingga Hujung Dunia" - Hanie Soraya
 "Engkau" - Siddiq Safian
 "Kau Selalu Ada" - Deanna Hussain
 "Jatuh Cinta" - iamNEETA
 "Selama Ku Bernafas" - Syam Kamarul

 Rujukan 

Kategori:Rancangan TV3
Kategori:Siri drama televisyen Malaysia
Kategori:Siri drama televisyen Malaysia 2014
Kategori:Drama adaptasi novel di Malaysia